Οι όροι διακήρυξης της Δημοπρασίας θα έχουν ως εξής:

Άρθρο 1ο 

Ο διαγωνισμός θα γίνει στο γραφείο διεύθυνσης της εταιρείας (στη Δημοτική αγορά κατάστημα Νο. 5) την 26-08-2026, ημέρα Τετάρτη και ώρα 11:00 έως 11:30 π.μ. Σε περίπτωση που ο διαγωνισμός αποβεί άκαρπος θα επαναληφθεί την 02-09-2026 ημέρα Τετάρτη και ώρα 11.00 έως 11.30 π.μ. με τους ίδιους όρους:

Άρθρο 2ο 
Η διάρκεια της μίσθωσης θα είναι για έξι έτη με δικαίωμα παράτασης εκ μέρους του πλειοδότη για ακόμη έξι έτη με προσαύξηση του μισθώματος σύμφωνα με το νόμο περί μισθωμάτων με απόφαση του Δ.Σ. της εταιρίας, θα αρχίσει την 01η  Σεπτεμβρίου του έτους 2026 και θα λήξει την 31η Αυγούστου του έτους 2032.

Άρθρο 3ο 
Ελάχιστο μίσθωμα εκκίνησης ορίζεται το ποσό των 920,00 ευρώ για το κατάστημα με αριθμό (17, 19 και 20), για τον προσδιορισμό του οποίου λήφθηκαν υπόψη οι κανόνες και οι συνθήκες της αγοράς, της εθνικής οικονομίας αλλά και η δυνατότητα των μισθωτών για την αποπληρωμή των μισθωμάτων.

Άρθρο 4ο 
Για τη συμμετοχή στο διαγωνισμό, θα καταβληθεί ως εγγύηση το ποσό των 400,00 € με τη μορφή εγγυητικής επιστολής. Στους αποτυχόντες του διαγωνισμού, το ποσό θα επιστραφεί με τη λήξη του διαγωνισμού, στο δε πλειοδότη που κατακυρώθηκε, θα παρακρατηθεί για όλη τη διάρκεια της σύμβασης ενώ, ως επιπλέον εγγύηση θα καταβληθεί κατά την υπογραφή της σύμβασης και το ισόποσο ενός μηνιαίου μισθώματος, το οποίο θα επιστραφεί με τη λήξη άτοκα, πλην της περίπτωσης καταγγελίας ή πρόωρης λήξης της σύμβασης, οπότε καταπίπτει υπέρ της εκμισθώτριας εταιρίας.

Κάθε ενδιαφερόμενος προκειμένου να συμμετέχει στον πλειοδοτικό διαγωνισμό θα πρέπει να προσκομίζει 
1. Βεβαίωση φορολογικής ενημερότητας,
2. Βεβαίωση δημοτικής ενημερότητας,
3. Βεβαίωση ασφαλιστικής ενημερότητας,
4. Βεβαίωση έναρξης επιχειρηματικής δραστηριότητας,
5. Φωτοαντίγραφο ταυτότητας του νόμιμου εκπροσώπου της εταιρείας,
6. Εξουσιοδότηση ή καταστατικό όπου ορίζεται ο νόμιμος εκπρόσωπος της εταιρείας  

Άρθρο 6ο
Το μίσθωμα θα καταβάλλεται το πρώτο πενθήμερο κάθε μη δεδουλευμένου μήνα στο ταμείο της εκμισθώτριας εταιρίας ή σε τραπεζικό λογαριασμό που θα του υποδειχθεί από αυτή. 

Άρθρο 7ο 
Απαγορεύεται η υπεκμίσθωση ή η με οποιονδήποτε τρόπο ολική ή μερική παραχώρηση του σε άλλο πρόσωπο.

Άρθρο 8ο 
Ο μισθωτής υποχρεούται να τηρεί επακριβώς την ισχύουσα νομοθεσία και να συμμορφώνεται στις υποδείξεις της εκμισθώτριας. 

